Document ID: 32013R0302

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 302/2013 ΤΗΣ ΕΠΙΤΡΟΠΉΣ
της 27ης Μαρτίου 2013
σχετικά με την τροποποίηση του κανονισμού (ΕΚ) αριθ. 616/2007 για το άνοιγμα και τον τρόπο διαχείρισης κοινοτικών δασμολογικών ποσοστώσεων στον τομέα του κρέατος πουλερικών καταγωγής Βραζιλίας, Ταϊλάνδης και άλλων τρίτων χωρών
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση της κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4,
Εκτιμώντας τα ακόλουθα:
(1)
Ο κανονισμός (ΕΚ) αριθ. 616/2007 της Επιτροπής (2) προβλέπει τον τρόπο διαχείρισης των δασμολογικών ποσοστώσεων για το κρέας πουλερικών καταγωγής Βραζιλίας, Ταϊλάνδης και άλλων τρίτων χωρών.
(2)
Οι ελάχιστες και οι ανώτατες ποσότητες που εφαρμόζονται στις αιτήσεις δικαιωμάτων εισαγωγής και στα πιστοποιητικά εισαγωγής θα πρέπει να τροποποιηθούν και να εναρμονιστούν προκειμένου να αποφευχθούν ασυνέπειες.
(3)
Με στόχο τη βελτίωση και την εναρμόνιση της διαχείρισης των ποσοστώσεων, η εγγύηση για ορισμένες ποσοστώσεις και η διάρκεια ισχύος των πιστοποιητικών εισαγωγής θα πρέπει να προσαρμοστούν και δεν θα πρέπει να υπάρχει δυνατότητα μεταβίβασης πιστοποιητικών εισαγωγής για ορισμένες ομάδες.
(4)
Κρίνεται σκόπιμο να διευκρινιστεί στο παράρτημα ότι στην κατανομή ορισμένων ποσοστώσεων για άλλες χώρες θα πρέπει, σε ορισμένες περιπτώσεις, να περιλαμβάνεται είτε η Βραζιλία είτε η Ταϊλάνδη.
(5)
Συνεπώς, ο κανονισμός (ΕΚ) αριθ. 616/2007 θα πρέπει να τροποποιηθεί αναλόγως.
(6)
Η διαχειριστική επιτροπή για την κοινή οργάνωση των γεωργικών αγορών δεν διατύπωσε γνώμη εντός της προθεσμίας που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 616/2007 τροποποιείται ως εξής:
1)
Το άρθρο 4 τροποποιείται ως εξής:
α)
η παράγραφος 5 αντικαθίσταται από το ακόλουθο κείμενο:
«5. Κάθε αίτηση πιστοποιητικού εισαγωγής ή δικαιώματος εισαγωγής πρέπει να τηρεί την απαίτηση της ελάχιστης ποσότητας σε τόνους καθώς και την απαίτηση του ανώτατου ποσοστού της διαθέσιμης ποσότητας για τη σχετική περίοδο ή υποπερίοδο ποσόστωσης. Οι απαιτήσεις αυτές για κάθε χωριστή ποσόστωση ορίζονται στο παράρτημα I.»·
β)
η παράγραφος 7 αντικαθίσταται από το ακόλουθο κείμενο:
«7. Στη θέση 20 της αίτησης πιστοποιητικού και στο πιστοποιητικό περιλαμβάνεται μία από τις ενδείξεις που παρατίθενται στο παράρτημα II μέρος A.
Στη θέση 24 των πιστοποιητικών αναγράφεται μία από τις ενδείξεις που παρατίθενται στο παράρτημα II μέρος B.
Τα πιστοποιητικά για τις ομάδες 3 και 6Α και για την ποσόστωση 6Β με αύξοντα αριθμό 09.4262 φέρουν, στη θέση 24, μία από τις ενδείξεις που παρατίθενται στο παράρτημα II μέρος Γ.
Τα πιστοποιητικά για τις ομάδες 8 και για την ποσόστωση 6Β με αύξοντα αριθμό 09.4261 φέρουν, στη θέση 24, μία από τις ενδείξεις που παρατίθενται στο παράρτημα II μέρος Δ.
Τα πιστοποιητικά για τις ποσοστώσεις 6Β με αύξοντες αριθμούς 09.4263, 09.4264 και 09.4265 φέρουν, στη θέση 24, μία από τις ενδείξεις που παρατίθενται στο παράρτημα II μέρος Ε.».
2)
Στο άρθρο 5, η παράγραφος 2 αντικαθίσταται από το ακόλουθο κείμενο:
«2. Καταβάλλεται εγγύηση ύψους 50 ευρώ ανά 100 χιλιόγραμμα κατά την υποβολή της αίτησης πιστοποιητικού για τις ομάδες 2, 3, 6A, 6B και 8. Για τις ομάδες 1, 4A, 4B και 7 η εγγύηση ορίζεται σε 10 ευρώ ανά 100 χιλιόγραμμα και για τις αιτήσεις δικαιωμάτων εισαγωγής που αφορούν τις ομάδες 5A και 5B η εγγύηση ορίζεται σε 35 ευρώ ανά 100 χιλιόγραμμα.».
3)
Το άρθρο 7 αντικαθίσταται από το ακόλουθο κείμενο:
«Άρθρο 7
1. Κατά παρέκκλιση από το άρθρο 22 του κανονισμού (ΕΚ) αριθ. 376/2008 της Επιτροπής (3), τα πιστοποιητικά εισαγωγής και τα δικαιώματα εισαγωγής ισχύουν από την πρώτη ημέρα της περιόδου ή της υποπεριόδου ποσόστωσης για την οποία υποβλήθηκε η αίτηση και έως τις 30 Ιουνίου της ίδιας περιόδου ποσόστωσης.
Ωστόσο, για τις ομάδες 5A και 5B, τα πιστοποιητικά ισχύουν για 15 εργάσιμες ημέρες από την ημερομηνία της πραγματικής έκδοσής τους, σύμφωνα με το άρθρο 22 παράγραφος 2 του κανονισμού (ΕΚ) αριθ. 376/2008.
2. Με την επιφύλαξη του άρθρου 8 παράγραφος 1 του κανονισμού (ΕΚ) αριθ. 376/2008, δεν μπορούν να μεταβιβαστούν τα δικαιώματα που απορρέουν από τα πιστοποιητικά για ομάδες εκτός των ομάδων 5A και 5B.
3. Με την επιφύλαξη του άρθρου 8 παράγραφος 1 του κανονισμού (ΕΚ) αριθ. 376/2008, η μεταβίβαση των δικαιωμάτων που απορρέουν από τα πιστοποιητικά που αφορούν τις ομάδες 5A και 5B περιορίζεται στους δικαιοδόχους οι οποίοι πληρούν τους όρους επιλεξιμότητας του άρθρου 5 του κανονισμού (ΕΚ) αριθ. 1301/2006 και του άρθρου 4 παράγραφοι 1 και 2 του παρόντος κανονισμού.
4)
Το παράρτημα I αντικαθίσταται από το κείμενο του παραρτήματος I του παρόντος κανονισμού.
5)
Το παράρτημα II του παρόντος κανονισμού προστίθεται ως μέρος Ε στο παράρτημα II.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 2013.

Labels: 17
5
3
6
18